b'\n_START_ARTICLE_\nNogavice\n_START_SECTION_\nUporaba\n_START_PARAGRAPH_\nObstaja ve\xc4\x8d namenov za uporabo nogavic. Najpogostej\xc5\xa1i in najbolj popularen je ravno izvirni namen, zaradi katerega so bile nogavice sploh ustvarjene, tj. da \xc5\xa1\xc4\x8ditijo \xc4\x8dlove\xc5\xa1ka stopala pred mrazom, umazanijo, grobim materialom obutve in drugimi \xc5\xa1kodljivimi vplivi iz okolja ter da absorbirajo nadle\xc5\xbeni (a \xc5\xbeal nujni)pot, ki ga proizvajajo na\xc5\xa1a stopala.\n_START_SECTION_\nVrste nogavic\n_START_PARAGRAPH_\nPoznamo razli\xc4\x8dne vrste nogavic. Nogavice so lahko kratke in segajo samo do gle\xc5\xbenja, lahko so tudi dalj\xc5\xa1e in pokrivajo tudi del me\xc4\x8d, precej priljubljene so tudi dokolenke (predvsem pri \xc5\xbeenskah), ki segajo do kolen in pa hla\xc4\x8dne nogavice, ki pokrivajo celotno povr\xc5\xa1ino nog in tako omogo\xc4\x8dajo u\xc4\x8dinkovito za\xc5\xa1\xc4\x8dito pred mrazom ali pa slu\xc5\xbeijo za dobro ustvarjen estetski u\xc4\x8dinek. Nosimo razli\xc4\x8dne vrste ob razli\xc4\x8dnih prilo\xc5\xbenostih: za \xc5\xa1portno dejavnost raje izberemo kraj\xc5\xa1e nogavice, ki nas tudi najmanj ovirajo, oz. motijo. Kot \xc5\xbee zgoraj omenjeno, se v hladnej\xc5\xa1ih vremenskih pogojih raj\xc5\xa1e poslu\xc5\xbeimo dalj\xc5\xa1ih nogavic ali pa nogavic, izdelanih iz debelej\xc5\xa1ih materialov, ampak to so seveda odlo\xc4\x8ditve, ki jih vsak posameznik sprejme zase in niso kakorkoli dru\xc5\xbebeno/ kulturolo\xc5\xa1ko dolo\xc4\x8dene. Ena izjema tega "standarda" se zgodi, ko so nogavice jasno vidne. To se pogosto zgodi, ko posameznik nosi obleko, ki odkriva pogled na noge. V tem primeru se po navadi nadenejo hla\xc4\x8dne nogavice, izdelane iz tankega najlona (po mo\xc5\xbenosti ko\xc5\xbene barve), tako da izgleda, kot da bi bile noge gole. Seveda pa obstajajo tudi alternative: lahko se popolnoma izognemo no\xc5\xa1i hla\xc4\x8dnih nogavic, ali pa izberemo kak\xc5\xa1en drug, debelej\xc5\xa1i, material ali kak\xc5\xa1no drugo barvo, vendar se zdi, da so najpogosteje kupljene in uporabljene ravno najlonske hla\xc4\x8dne nogavice ko\xc5\xbene barve. Nogavice so lahko tudi razli\xc4\x8dnih barv: od najbolj enostavnih, to so bela, siva, \xc4\x8drna, rjava, modra, do bolj pisanih, kot so rde\xc4\x8da, rumena, zelena. Obstajajo tudi nogavice z razli\xc4\x8dnimi motivi - kot so recimo disneyski junaki Miki Mi\xc5\xa1ka, Barbie, Justin Bieber ...Izbira je velika. Nogavicam, ki so bolj pisane in manj monotone, je predvsem naklonjen mlaj\xc5\xa1i del potro\xc5\xa1nikov, kot so otroci, mladoletniki in ostali, \xc5\xa1e po srcu mlaj\xc5\xa1i \xc4\x8dlani dru\xc5\xbebe. Proizvajalci ponujajo nogavice, izdelane iz razli\xc4\x8dnih materialov, kot so: najlon, bomba\xc5\xbe, svila, volna ... Tudi tu je vsakemu posamezniku prepu\xc5\xa1\xc4\x8dena lastna izbira, vendar se zdi, da se iz doslej \xc5\xa1e ne popolnoma pojasnjenih razlogov ljudje nagibamo k temu, da se odlo\xc4\x8dimo za material glede na to kako debela je tekstura le tega in kak\xc5\xa1na je zunanja temperatura. Zdi se, da gre v tem primeru za obratno sorazmerje. Ni\xc5\xbeja kot je temperatura, debelej\xc5\xa1e so nogavice, ki jih obujemo. Ker pa se ve\xc4\x8dinoma nogavic (\xc5\xbeal) zaradi no\xc5\xa1nje dolgih hla\xc4\x8d, sploh ne vidi, veliko ljudi nogavicam ne posve\xc4\x8da potrebne pozornosti, zato je podhladitev stopal pere\xc4\x8d problem sodobne dru\xc5\xbebe, \xc5\xa1e posebej v zimskem \xc4\x8dasu in v hladnih jesenskih jutrih'